Tungsten

Tungsten atau siamang ialah sejenis unsur logam bersimbol W dan nombor atom 74. Ia keras, berwarna putih kekelabuan, bersinar dan digunakan untuk membuat aloi, filamen lampu elektrik dan sebagainya.

Sejarah 
Pada 1781, seorang saintis Jerman-Sweden, Carl Wilhelm Scheele berjaya menghasilkan asid tungstik daripada galian syilit. Pada 1783, saintis bersaudara, José dan Fausto Elhuyar berjaya menurunkan asid tersebut dengan menggunakan arang untuk mendapatkan logam tulen dan menamakannya sebagai wolfram.

Nama tungsten berasal daripada bahasa Sweden yang bererti "batu berat". Simbol kimia "W" yang menandakan unsur tungsten berasal daripada perkataan wolfram daripada bahasa Jerman, di mana perkataan itu berasal daripada sebuah lagi galian tungsten, wolframit. Perkataan wolfram masih digunakan dalam kebanyakan bahasa Eropah.

Dalam bahasa Melayu pula, logam ini disebut siamang, amang atau amang tekal. Kata "amang" ini dikaitkan dengan kotoran yang terbentuk daripada bijih timah. Istilah lain yang turut dipakai untuk logam ini termasuklah "bijih kuang" dan "bijih besi".

Kewujudan 
Kandungan tungsten di Bumi ialah kira-kira satu bahagian per juta. Sumber lazim tungsten ialah wolframit, mineral ferum-mangan tungstat, (Fe, Mn)WO4 dan syilit, galian kalsium tungstat, CaWO4. Selain itu, wolfram mempunyai mineral-mineral lain tetapi tidak memiliki kepentingan ekonomi.

Penggunaan 
Kira-kira separuh daripada logam tungsten yang dihasilkan digunakan untuk menghasilkan bahan-bahan keras, khususnya tungsten karbida manakala kebanyakan yang lain digunakan dalam penghasilan keluli dan aloi dan kurang daripada 10% daripada tungsten digunakan dalam sebatian-sebatian tungsten lain.

Rujukan

Pautan luar 
 

Bahan refraktori
Logam peralihan
Unsur kimia